cyanic-selkie/wikianc huggingface dataset:
Privatallmenning
Privatallmenning er et område som eies av en eller flere personer (privatpersoner eller selskaper), men hvor også andre har bruksrettigheter som rett til beite og seterdrift. Den skiller seg dermed fra bygdeallmenningen ved at de bruksberettigede kun har bruksrett, ikke eiendomsrett. Privatallmenninger er i liten grad regulert i loven, men i forbindelse med loven om bygdeallmenninger i 1992 ble det gitt en egen lov, lov av 1992 nr. 61, som definerer privatallmening som «allmenning hvor eiendomsretten tilligger færre enn halvparten av de jordbrukseiendommer som fra gammel tid har bruksrett i allmenningen». Vi ser også her hvordan privatallmenningen skiller seg fra bygdeallmenningen, for i sistnevnte har mer enn halvparten av jordbrukseiendommene, som fra gammelt av hadde bruksrett, eiendomsrett til området.
Historikk
Historisk oppsto privatallmenninger ved salg av deler av «kongens almenning». «Kongens allmenning» ble definert som de skog- og fjellområder som ikke ble utnyttet av lokale bønder, altså de områder som ikke var i aktiv drift, den såkalte «restretten» .Når så deler av kongens eiendom ble solgt til privatpersoner, ble disse områdene privatallmenninger, der andres bruksrettigheter fulgte med. Fra 1600-1700 tallet solgte kongen områder til blant annet sagbrukseiere, og salgene fortsatte opp til 1800-tallet, da det ble innført salgsforbud.
Mandinka
Mandinka, også kjent som Mandingo, er et Mandé-språk talt av Mandinkafolk i store deler av Vest-Afrika, og det er primærspråk i Gambia. Språket tilhører Manding-gruppen av Mandé-språk, og har derfor store likheter med Bambara og Maninka. Mandinka er et tonespråk med to tonemer: lavt og høyt.
Privatallmenning
Privatallmenninger i dag
Kategorien privatallmenninger er i dag av liten praktisk betydning og har uklar juridisk status. Fra myndighetshold har det kommet til dels motstridene uttalelser.
Mandinka
Ortografi
Mandinka skrives for det meste med det latinske alfabetet eller det arabiske alfabetet. Latinsk er offisielt, mens arabisk er mer utbredt. I tillegg brukes N'Ko-alfabetet fra 1949 en del.
Privatallmenning
Privatallmenninger i dag
I de innledende forarbeider til lov om bygdeallmenninger, NOU 1985: 32, ble lagt til grunn at det fortsatt finnes noen privatallmenninger. Senere, i NOU 2007:13 Den nye sameretten fra Samerettsutvalget II, hevdes det at «Det er [...] tvilsomt om det i dag finnes privatallmenninger i Norge». Dette begrunnes med at de fleste slike områder ble omgjort til bygdeallmenninger og privat grunn med hjemmel i lov om Skovvæsenet av 22. juni 1863 (skogloven), slik at kategorien av den grunn ble stående tom. Likevel er det enkelte forskere som tar til orde for at private allmenninger fortsatt finnes, og i artikkelen «Allmenningsrettene til småviltjakt som forsvant.» (2014) brukes Follafoss privatallmenning som eksempel. Her slår de fast at «siden det er utvilsomt at det i Follafoss fremdeles finnes beite- og seterrett på allmenningsrettslig grunnlag, er Follafoss fremdeles etter loven privatallmenning.» I artikkelen kan vi lese om hvordan bygdefolket mistet sine jaktrettigheter etterhvert som området skiftet eier og grunneier var interessert i å selge jaktrettigheter på det åpne markedet. Forskerne beskriver hvordan gamle bruksrettigheter skyves til side og settes under press, noe som forsterkes av privatallmenningens uklare juridiske status.
Hvis vi ser på hvordan rettsvesenet håndterer slike konflikter i dag, ser vi at også Høyesterett unngår kategorien «privatallmenning», men at den like fullt stadfester gamle bruksrettigheter som beite- og seterrett. Høyesterett uttalte for eksempel i en dom fra 2000 at på grunn av at privatallmenninger ikke lengre er lovregulert (med visse unntak) er det «rettslig sett [av] liten interesse rent generelt å ta stilling til om private allmenninger fortsatt skulle bestå i dag. Spørsmålet er om de ankende parter har en eller flere bruksrettigheter [...]». Vi ser at begrepet «privatallmenning» anses som utdatert av utøvende og dømmende myndigheter, men at bruksrettighetene som følger et privateid område fra gammelt av ikke nødvendigvis har falt bort av den grunn.
Mandinka
Ortografi
Det arabiske skriftsystemet bruker ingen ekstra tegn (unntatt i sjeldne tilfeller et ekstra vokalmerke for «e»), men noen av bokstavene uttales forskjellig i forhold til Arabisk.
Phileurus youngi
Phileurus youngi er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 30 millimeter), avlang, blankt svart hornbille. Hannen har to ganske korte horn i pannen, pronotum har en lengdefure og er uthulet foran der det sitter en rundet knøl, men disse er lite utviklede. Hodet er fremtrukket til en spiss snute i midten. Pronotums sider er rundede, og flaten åpent og nokså grovbt punktert. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina. Hunnen ligner hannen med hornene i pannen er mindre og pronotum litt smalere.
Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder. De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.
Utbredelse
Arten er utbredt i Mellom-Amerika, fra Honduras i nord til Panama i sør.
Vesna Fabjan
Vesna Fabjan (født 13. mars 1985) er en slovensk langrennsløper som har sin styrke i sprint. Hun bor i Spodnja Besnica og går for skiklubben TSK Merkur.
Fabjan gjorde sin internasjonale debut i kontinentalcupen i 2000. Hun ble nummer 37 på det første rennet, 5 km klassisk, men det viste seg fort at det var sprint hun var best i. I 2004 tok hun femteplass på sprinten i junior-VM, og hun har til sammen tre seire fra FIS-renn og juniorrenn.
Fabjan debuterte i verdenscupen i 2005 med en 42.-plass på sprinten i Reit im Winkl. Hun deltok i VM i 2005, som startet kun tre dager etter hennes verdenscupdebut, og tok en 34.-plass på sprinten. Hun deltok også i OL året etter. Der tok hun 40.-plass på sprinten og 14.-plass på sprintstafetten, sammen med Maja Benedicic. Under VM i 2007 tok hun 37.-plass på sprinten og 9.-plass på sprintstafetten, sammen med Petra Majdič.
Fabjan har også deltatt i alle utgavene av Tour de Ski, og hun har henholdsvis 48.- og 40.-plass sammenlagt. Hennes beste enkeltresultater i Tour de Ski er fra den tredje utgaven. Der tok hun niendeplasser på sprintenene i Praha og Nové Město. Hun tok bronse på sprint under Vinter-OL 2014 i Sotsji.
Mandinka
Ortografi
Forholdet mellom latinske og arabiske konsonanter er som følger:
Bokstavene i kursiv er ikke i vanlig bruk i mandinka. ه (h) kan også brukes for å indikere en avsluttende glottal plosiv, som ikke noteres med den latinske skriften. Bokstaven ŋ i den latinske skriften indikeres ofte med vokaltegn i arabisk skrift.
Vokalene samsvarer som følger:
Nottinghamshire Police
Nottinghamshire er en regional britisk politistyrke med ansvar for grevskapet Nottinghamshire inkludert den enhetlige myndigheten Nottingham.
Hovedkvarteret ligger i Arnold i Nottingham.
Kontrollorganet er Nottinghamshire Police Authority, som består av ni medlemmer fra grevskapsrådet og Nottinghams byråd, tre fredsdommere og fem uavhengige medlemmer.
Moodswinger
Moodswinger er et musikkinstrument.
The Amazing Race Australia 3
The Amazing Race Australia 3, offisielt kalt The Amazing Race: Australia v New Zealand, var den tredje sesongen av den australske realityserien . Serien er basert på den amerikanske serien The Amazing Race. Den andre sesongen fulgte ti lag (fem lag fra Australia og fem lag fra New Zealand), alle bestående av to personer med en eksisterende relasjon, i et kappløp rundt om i verden. Hovedpremien i konkurransen er 250 000 AUD. , programleder i de foregående sesonger, ledet også den tredje sesongen av programmet.
Sesongen hadde premiere i Australia 4. august 2014. På New Zealand, hadde programmet premiere 5. august.
Produksjon
Den 14. august 2012 ble det offentliggjort at Seven Network var på jakt etter deltagere til en tredje sesong. Til tross for å ha åpnet for at deltagere kunne søke for å være med på konkurransen, ble serien fraværende fra Seven Networks programplan for 2013 og ble erstattet med den australske versjonen av The Mole.
Serien ble fornyet igjen 22. oktober 2013. Det ble også annonsert at Seven Networks interne produksjonsselskap, Seven Production, ville stå for produksjonen av denne sesongen. I tillegg ville ActiveTV, som stod for produksjonen av de to foregående sesongene, ikke ville være involvert i produksjonen.
Den tredje sesongen av The Amazing Race Australia strakk seg over 90 000 km gjennom ti land på seks kontinenter. Denne sesongen ble dermed den første av de internasjonale versjonene av The Amazing Race til å besøke alle de bebodde kontinentene, i tillegg til at denne sesongen hadde den lengste reiseruten av de internasjonale versjonene. Den femte og den ellevte sesongen av den amerikanske The Amazing Race hadde lengre reiseruter. New Zealand, Kambodsja, Thailand, Namibia, Russland, Portugal, Kroatia, Argentina og USA ble alle besøkt for første gang av The Amazing Race Australia.
Denne sesongen introduserte et nytt element som blir brukt i den amerikanske versjonen; Fartsdump (Speed Bump). I Fartsdump, må det laget som kom sist i en ikke-elimineringsetappe, gjennomføre en ekstra oppgave mens de andre lagene fortsatte kappløpet. Denne erstattet «merket for eliminering»-straffen, som ble brukt i den første og den andre sesongen i The Amazing Race Australia. Fripass (Express Pass) kom tilbake, etter å ha sist blitt brukt i den første sesongen. Fripasset er et hjelpemiddel som laget, som vant den første etappen, kan bruke til å hoppe over et valgfritt oppgave helt fram til den femte etappen. The Salvage Pass ble også delt ut, men ble gitt som premie i den sjette etappen, istedenfor i den første etappen, som i den andre sesongen.
Casting
Søknader til den tredje sesongen ble opprinnelig åpnet i løpet av den andre sesongen til tross for serien offisielt hadde blitt fornyet av Seven Network. Senere når serien offisielt ble fornyet, åpnet det for at borgere fra New Zealand kunne delta i konkurransen. Søkere som tidligere hadde sendt inn søknad, fikk sjansen til å oppdatere søknadene sine eller la det være som det var. Den andre søknadsfristen endte 22. desember 2013.
Jesse var tidligere en deltager i den første sesongen av New Zealand Idol, men valgte å trekke seg for å få med seg fødselen til Cat og hans datter. Han returnerte som deltager i den andre sesongen, der han til slutt endte på fjerdeplass.
Ved Pit-Stop i den sjette etappen, fridde Tyson Smith til Sally Yamamoto i forbindelse med fireårsjubileet deres.
Markedsføring
Kathmandu, John West Tuna og Virgin Australia var hovedsponsorene for denne sesongen.
Resultat
Følgende lag deltok i kappløpet, med deres relasjon på det tidspunktet innspillingen foregikk.
Premier
Premiene ble gitt til laget som kom på førsteplass i de respektive etappene. I tillegg ble det også gitt premier til lag som klarte å løse spesielle oppgaver i løpet av kappløpet. Mesteparten av premiene ble sponset av Virgin Australia og deres tilknyttede produkter.
Etappe 1 (Australia → New Zealand)
Tilleggsoppgaver:
Etappe 2 (New Zealand → Kambodsja)
I denne etappens Veisperring, måtte et lagmedlem entre et område i Angkor Vat og telle antall munker som gikk med røde og gule halskjeder. Når de hadde talt dem, måtte de ta med seg en blomsteroffer og gå opp trapene til tempelet. Der måtte de velge en av to munker som de måtte levere blomstene till, og avgi svaret. Den ene munken ville lyve og si at svaret var feil, selv om de hadde svart riktig. Når de hadde avgitt riktig svar til riktig munk, fikk de neste ledetråd.
I sesongens første Veivalg, måtte lagene velge mellom Schrimp (Reker) eller Shoot (Skudd). I begge Veivalgsoppgavene, måtte lagene dra med båt for å komme seg til Veivalgsoppgavene. I Schrimp, måtte lagene samle reker fra fiskefellene i Tonlé Sap ved hjelp av tradisjonelle metoder. Når de hadde samlet inn 750 gram med reker, ville fiskeren gi dem neste ledetråd. I Shoot, måtte lagene dra til den flytende vannlandsbyen Chong Khneas og finne den lokale biljardhallen. Der måtte lagene, ved hjelp av diverse materialer, jevne ut et biljardbord og deretter spille mot en lokal biljardspiller. Når de hadde slått ned fem kuler, ville den lokale spilleren gi dem neste ledetråd.
Tilleggsoppgaver:
Etappe 3 (Kambodsja → Thailand)
I denne etappens Veivalg, måtte lagene velge mellom Climb Up (Klatre opp) eller Drill Down (Bore ned). I begge Veivalgsoppgavene, måtte lagene dra med longtail-båter til Phra Nang Beach. I Climb Up, måtte lagene klatre opp en fjellvegg og hente et flagg. Når begge på laget hadde fått tak i et flagg, kunne de bytte flaggene mot neste ledetråd. I Drill Down, måtte lagene sette sammen en hånddrill og bruke den til å bore inn i kokosnøtter. Så måtte de få ut nok kokosmelk til å fylle en beholder til en merket linje. Når de hadde klart det, fikk de neste ledetråd.
I denne etappens Veisperring, måtte et lagmedlem ta på seg snorkelutstyr og dykke ned til havbunnen. Der måtte de lete blant mange, gylne muslinger etter en som inneholdt en perle med deres neste ledetråd.
Etappe 4 (Thailand → Namibia)
I denne etappens Veisperring, måtte et lagmedlem kutte opp en haug med innmat og, ved hjelp av et eksempel, forberede riktig mengde for å mate en flokk med løver. Når de hadde matet løvene med kjøttet, fikk de neste ledetråd.
I denne etappens Veivalg, måtte lagene velge mellom Pipe eller Poo (Lort). I begge Veivalgsoppgavene, måtte lagene dra til en lokal landsby med en eselvogn som transportmiddel. I Pipe, måtte lagene bruke gress og pinner til å lage bål for hånd. Når de hadde fått fyr på bålet, måtte de bruke den til å fyre opp pipen til den eldste i landsbyen for å få neste ledetråd. I Poo, måtte lagene delta i det lokale spillet Bokdrool. Lagene måtte ta dyreavføring i munnen, og spytte den forbi en merket linje som var åtte meter unna. Når begge på laget hadde klart det to ganger, fikk de neste ledetråd.
Tilleggsoppgaver:
Etappe 5 (Namibia → Russland)
I denne etappens Veisperring, måtte et lagmedlem dechiffere en melding som ble gitt av skipets kommandørkaptein gjennom flaggsemafor. Meldingen ville bli gitt på russisk kyrillisk, og ved hjelp av en plansje på nedre dekk, måtte lagene tyde meldingen. Når de hadde klart tyde meldingen, ville de få neste ledetråd.
I denne etappens Veivalg, måtte lagene velge mellom Cossack (Kosakk) eller Coat Rack (Kleshenger). I begge Veivalgsoppgavene, måtte lagene dra til Beloselskij-Belozerskij-palasset. I Cossack, måtte lagene ta på seg tradisjonelle kosakklær og lære seg en kosakkdans. De ville så utføre dansen sammen med en tropp med kosakkdansere. Når instruktøren var fornøyd med framføringen, ville de få neste ledetråd. I Coat Rack, måtte lagene velge en haug med over tre hundre små nummerskilt, alle nummerert fra 1 til 300. De måtte finne ut av et av numrene manglet, og når de hadde funnet ut hvilket nummer som manglet, måtte de ned i garderoben og lete gjennom lommene til hundrevis av pelskåper etter det manglende nummerskiltet. Når de hadde funnet skiltet, måtte de levere den til sentralborddamen. Hvis de hadde funnet riktig nummer, ville hun gi dem neste ledetråd.
Tilleggsoppgave:
Etappe 6 (Russland)
I denne etappens Veivalg, måtte lagene velge mellom Boil (Koke) eller Build (Bygge). I Boil, måtte lagene fylle vann i en russisk, vedfyrt badekar til den nådde en merket linje. Så måtte de bruke ved og papirbiter til å lage bål under kjelen. Når vannet var fylt opp i karet og bålet var i gang, måtte de kle av seg og hoppe i det iskalde vannet for å få neste ledetråd. I Build, måtte lagene velge en haug med ved og stable dem på en tradisjonell måte innenfor en merket område. Når stabelen var godkjent, fikk de neste ledetråd.
I denne etappens Veisperring, måtte et lagmedlem kjøre med hundespann gjennom en skogsløype. Når de var i mål, fikk de neste ledetråd.
Tilleggsoppgave:
Etappe 7 (Russland → Portugal)
I denne etappens Veivalg, måtte lagene velge mellom Wet (Vått) eller Dry (Tørt). I Wet, måtte lagene gå til en av Lisboas gater som var gjort klart til å feire kunstfestivalen Ágitagueda, der tusenvis av paraplyer var hengt opp over gatene. Lagene måtte så telle alle de gule paraplyene. Når de hadde skrevet riktig svar på en tavle, 297, ville dommeren gi dem neste ledetråd. I Dry, måtte lagene finne en gruppe med kvinner med skittentøyskurv, og motta skittentøyskurv fra en av dem. Kvinnens navn ville være festet på kurven, og lagene måtte lete blant de mange klessnorene over gaten etter et klesplagg merket med navnet hennes. Når de hadde funnet plagget, kunne de bytte den mot neste ledetråd.
I denne etappens Veisperring, måtte et lagmedlem ta med seg en stor fisk, muslinger og blekksprut og frakte dem gjennom byen til restauranten Cozinha Portuguesa. De måtte ta med seg minst 5 kg med blekksprut. Når leveransen var godkjent, ville de få servert en porsjon med den portugisiske fiskeretten Cataplana. Når maten var spist opp, fikk de neste ledetråd.
Etappe 8 (Portugal → Kroatia)
I sesongens eneste Snarvei, måtte lagene samle tre bønnekort fra tre forskjellige kirker i gamlebyen. Når de hadde funnet kortene, måtte de levere dem til en bestemt adresse, som viste seg å være en frisørsalong og eieren ville ikke gi dem Snarveiledetråden før begge lagmedlemmene hadde fått en hårklipp. Herrene ville få en munkefrisyre og kvinnene ville få en nonnefrisyre. Første laget som hadde fått hårene sine klippet, vant Snarveiledetråden.
Som Fartsdump i denne etappen, måtte Ashleigh & Jarrod knyte en slips og en sløyfe på hverandre. Når de hadde fått godkjent oppgaven, kunne de fortsette kappløpet.
I etappens første Veisperring, måtte et lagmedlem rappellere ned veggen av Fort Bokar med ansiktet først for å få neste ledetråd.
I etappens andre Veisperring, måtte den andre lagmedlemmet, ved hjelp av jumar, klatre opp en av veggene av Fort Sveti Ivan. Når de hadde nådd toppen, ville de få neste ledetråd.
Etappe 9 (Kroatia → Argentina)
I denne etappens Veisperring, måtte et lagmedlem sette seg på en kjerre og lede hesten langs en merket vei til polobanen. Der måtte de forberede hesten til en polokamp, ved å riktig kle den og sale den opp. Når polospilleren var fornøyd med arbeidet, fikk de neste ledetråd.
I denne etappens Veivalg, måtte lagene velge mellom Tango eller Tribute (Hyllest). I begge Veivalgsoppgavene, måtte lagene begynne oppgaven ved å velge en spesifisert bok som lå på et merket bord. I Tango, måtte lagene ta med seg en bok om Tango og dra til Pasaje de la Defensa. Der måtte de velge et par med danseinstruktører, som ville lære dem trinnene i en Argentinsk Tango. Så måtte de framføre dansen foran et panel med dommere. Når dommerne var fornøyd med framføringen, ville de få neste ledetråd. I Tribute, måtte lagene lese gjennom en bestemt side i biografien til Diego Maradona og finne et bestemt sted. Når de hadde funnet stedet i boken, La Bombonera, måtte de dra der og finne en Maradona-imitator. Han ville på spansk be dem å lete i boken etter navnet på sykehuset der Maradona ble født. Når de hadde avgitt riktig svar, ville han gi dem en lapp som henviste lagene til gravstedet til Evita Perón. Der ville de finne neste ledetråd.
Tilleggsoppgaver:
Etappe 10 (Argentina → USA → Australia)
Tilleggsoppgaver:
Saudi-Arabias riksvåpen
Saudi-Arabias riksvåpen har hatt sin nåværende utforming siden 1950, og er beskrevet i grunnloven av 1992, §4. Våpenet er et emblem med en grønn daddelpalme over to kryssede krumsabler.
Tone Bleie
Tone Bleie (født 26. mai 1957) er en norsk samfunnsforsker og professor ved Senter for fredsstudier Universitetet i Tromsø.
Hun er dr. philos. i sosialantropologi fra Universitetet i Bergen. Hun har jobbet som forsker, rådgiver og bistandsadministrator ved Chr. Michelsens Institutt, Redd Barna og UN ESCAP.
Hermann Kühn
Hermann Kühn (født 1851 i Schlawe i Pommern, død 27. februar 1937 i Berlin) var en tysk jurist og politiker. Han var Tysklands finansminister (Staatssekretär im Reichsschatszamt) fra 1912 til 1915.
Etter studiene arbeidet Kühn blant annet som dommer i det tidligere Øst-Preussen. I 1892 reiste han til Berlin og gjorde karriere i det daværende finansdepartement (Reichschatzamt). Da han i 1912 etterfulgte Adolf Wermuth som finansminister (Staatssekretär) var han samtidig Wirklicher Geheimer Rat og representant i Forbundsrådet.
Kyrre Haugen Bakke
Kyrre Haugen Bakke (født 1946) er en norsk skuespiller og oversetter.
Bakke er utdannet ved Statens Teaterhøgskole og Universitetet i Oslo.
Teater
Bakke debuterte på Nationaltheatret i 1967 i Megan Terrys Oppbevares tett lukket og var ansatt ved teatret 1969–1981. Han fikk på den tiden sin regidebut med ungdomsstykket Saker og ting. Som skuespiller har han blant annet gjort seg bemerket i samtidsstykker som Anders Byes Freden friheten, kjærligheten og alle sammen, Edward Bonds Havet og Edvard Hoems Musikken gjennom Gleng (1978). Han var ansatt ved Nordland teater i 1981–1983 og etter det begynte han som frilans-skuespiller.
Radiohørespill
Han har medvirket i over 100 radiohørespill, både som regissør, oversetter og skuespiller. I 1987 vant han prisen for årets beste hørespilloppsetning med Flipper av Brynjar Aa.
Film og fjernsyn
Han spilte rollen Laurits i dramaserien Skipper Worse fra 1968. I 1970 spilte han rollen som Jeppe i komiserien Pim og Laffen (1970). Han har siden hatt biroller i miniseriene som Den som henger i en tråd (1980) og Fire høytider (2000).
Oversetter
Bakke har også arbeidet som oversetter. I 2009 fikk han Bastianprisen for barne- og ungdomslitteratur for sin oversettelse av Nick Hornbys roman Slam. I 2018 ble han tildelt Det skjønnlitterære oversetterfonds pris for sitt samlede virke som oversetter fra engelsk og svensk.
Svetlana Solujanova
Svetlana Jurjevna Solujanova (russisk: Светлана Юрьевна Солуянова, født 21. september 1994) er en russisk bokser.
Hun representerte ROC under Sommer-OL 2020 i Tokyo, hvor hun ble utslått i første runde.
Pilotwings 64
Pilotwings 64 er et videospill utviklet av Paradigm Entertainment og utgitt av Nintendo til Nintendo 64. Det var sammen med Super Mario 64 lanseringstittelen til Nintendo 64. Spillet er en oppfølger til Super NES-spillet Pilotwings, som også var en lanseringstittel til dens spillkonsoll.
Spillet gikk i 2011 en oppfølger på Nintendo 3DS kalt Pilotwings Resort, i likhet meg begge forfølgerne var dette også en lanseringstittel til konsollen
Gameplay
Pilotwings 64 er en 3D-flysimulator der spilleren må gjennomføre en rekke oppdrag som involverer forskjellige luftbårne kjøretøy og luftsport. Før hvert oppdrag må spilleren velge en av seks karakterer, hver med deres egne fordeler og ulemper basert på forskjellige faktorer. Tester må gjennomføres før hver enkelt begivenhet, og det kreves at spilleren fullfører spesifikke mål for å få en lisens før begivenheter. Avhengig av oppdraget tildeles, eller trekkes det, poeng basert på tid, skader på flyet, drivstoff-bruk, nøyaktighet, mykhet ved landing eller lignende kriterier. Spilleren kan tildeles bronse, sølv eller gull, basert på antall oppnådde poeng. Vanskeligere tester blir tilgjengelige, etter hvert som spilleren skrider frem.
Hanggliding krever vanligvis at spilleren flyr gjennom en rekke flytende markeringer, eller knipse et fotografi av et bestemt landskap, før spilleren kan lande vded mål. Spillerens bevegelser påvirkes av vindstrømmer, og annerledes høyde kan oppnås ved å fly gjennom termiske søyler. Mål innebærer å fly gjennom ringer, lande på flytende plattformer, eller sprette store ballonger før landing. Spillet inneholder også flere bonus-opplegg som låses opp hvis spilleren presterer bra i hoved-oppdragene. Spilleren kan også tjene medaljer i mange av disse begivenhetene.
Spillerne kan fritt utforske spillets detaljerte miljøer, satt blant de fire distinkte øyene i spillet. En av øyene var basert på USA, og har geografiske replikasjoner av berømte landemerker inkludert Frihetsgudinnen eller Mount Rushmore (med Marios ansikt som har erstattet George Washingtons) og større byer som Los Angeles, Chicago eller New York City.
Utgivelse og mottagelse
Pilotwings 64 ble sluppet ut i Japan 23. juni 1996 som et av tre Nintendo 64-spill da det ble først sluppet ut, sammen med Super Mario 64 og Saikyō Habu Shōgi. Pilotwings 64 solgte cirka en kopi for hver tiende Nintendo 64.
Pilotwings 64 ble godt mottatt av anmeldere. Spillets kombinasjon av 3D-grafikk, realistiske omgivelser og flysimulering ble rost av mange anmeldere.
Amasis II
Amasis II (gresk: Ἄμασις) eller Ahmose II var farao i oldtidens Egypt i 26. dynasti som etterfølger av Apries ved Sais. Han styrte i årene 570 f.Kr. og 526 f.Kr. som den nest siste innfødte hersker av Egypt før den persiske erobringen.
I henhold til Herodotos hadde Kambyses II, konge av Persia, beordret at graven til Amasis skulle skjendes. En sfinks av Amasis, hogd ut fra en enkel blokk av brun basanitt, framstilt som kroppen til en løve, med menneskelig hode og ansiktstrekkene til Amasis. Inskripsjonen beskrev Amasis II som sønn av solguden Ra og elsket av Osiris, og refererer til dedikasjonen ved tempelet i byen Sais i Nedre Egypt. Navnet er i stor grad skrapt bort, kanskje et forsøk på hva romerne kalte damnatio memoriæ, «fordømmelse av minne», som Amasis II falt som offer for kort tid etter den persiske erobringen i 525 f.Kr. Sfinksen ble fraktet til Roma i tidlig keisertid og gjenfunnet i 1883, og er nå utstilt i Kapitolmuseene i Roma.
Greske leiesoldater hadde tjeneste i den egyptiske hæren, og Amasis forsøkte å kultivere nære bånd med greske bystater for å samle allianse mot den persiske trusselen, men døde i 526 f.Kr. etter et langt og framgangsrikt styre på rundt 44 år, kort tid før den persiske invasjonen. Forsvaret av Egypt falt isteden på hans sønn Psamtik III som etter et kort styre på seks måneder ble beseiret, og senere halshogd.
Sosialmedisin
Sosialmedisin er et fagområde i krysningspunktet mellom medisin og samfunnsfag. Faget søker å forstå hvordan sosiale og økonomiske forhold virker på helse, sykdom og medisinsk praksis, og bidra til et sunnere samfunn gjennom en slik økt forståelse.
Sosialmedisinens historie startet tidlig på 1800-tallet. Den industrielle revolusjon og økt fattigdom og sykdom blant arbeidere førte til fokus på helseeffekten av sosiale prosesser. I Norge ble det første instituttet startet opp i 1951, med blant andre Eva Koren blant underviserne.
I Norge er bl.a. Per Fugelli og Berthold Grünfeld kjente sosialmedisinere; begge var professorer i sosialmedisin ved Universitetet i Oslo, der Seksjon for sosialmedisin driver forskning og undervisning innen dette faget. Internasjonalt er Rudolf Virchow, Salvador Allende, Paul Farmer og Jim Yong Kim kjente sosialmedisinere.
Snøbrett under Vinter-OL 2022 – Snowboardcross mikslag
Snowboardcross for blandet lag i snøbrett under Vinter-OL 2022 fant sted den 12. februar 2022 i Genting snøpark i Zhangjiakou utenfor Beijing.
Dette var første gangen øvelsen står på det olympiske programmet.
Kvartfinale
Kvartfinalene startet kl. 10:00 (UTC+8).
Semifinaler
Semifinalene startet kl. 10:30 (UTC+8).
Finaler
Finalene startet kl. 10:50 (UTC+8).
Armenias flagg
Armenias flagg består av tre like brede horisontale striper i fargene rød, blå og oransje. Flagget er i størrelsesforholdet 1:2.
Da Armenia erklærte selvstendighet i mai 1918 bestemte regjeringen seg for et nytt flagg. Den tok utgangspunkt i rødt, blått og gult, med den begrunnelse at dette hadde vært dynastiske farger da Armenia sist hadde vært selvstendig. Den gule fargen ble imidlertid raskt endret til oransje. Det er mange tolkninger av fargenes betydning, men en allment akseptert tolkning går ut på at det røde symboliserer blod fra armenere som forsvarte landets selvstendighet, oransje symboliserer nasjonalt mot gjennom arbeid, og blått symboliserer håp og himmelen over landet.
Flagget var Armenias offisielle flagg i perioden 28. mai 1918 til 6. desember 1920 under Den demokratiske republikken Armenias eksistens etter første verdenskrig og ble igjen tatt i bruk etter at Armenia brøt ut av Sovjetunionen. Det ble formelt vedtatt 24. august 1990. Flagget benyttes i samme form som nasjonalflagg, statsflagg og krigsmaktens flagg.
Sovjetrepublikken Armenias flagg
I tiden Armenia var en del av Sovjetunionen som Den armenske sosialistiske sovjetrepublikk, førte landet flagg med sovjet-kommunistisk symbolikk. De første av disse flaggene ble innført i 1922 og hadde republikkens akronym påskrevet i bokstaver fra det armenske alfabet. I 1940 fikk flagget tillegg av hammer og sigd. I 1953 fikk sovjetrepublikken Armenia nytt flagg, også denne gang rødt, men uten inskripsjon. Flagget var basert på Sovjetunionens røde flagg med hammer, sigd og stjerne i kantonen. I tillegg hadde det en vannrett blå stripe gjennom midten av flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.
Nagorno-Karabakhs flagg
Nagorno-Karabakh, en stat med sterke bånd med Armenia, har nesten det samme flagget som Armenia. Landet bruker den samme trikoloren med rød, blå og oransje, men har i tillegg en såkalt «zig-zag» for å vise at landet er adskilt fra moderlandet.
Spinalnerve
Spinalnerve er et begrep som hentyder til de blandede nervene som dannes fra de dorsale (øvre) og ventrale (nedre) nerverøttene som springer ut fra ryggmargen. Spinalnervene passerer ut fra ryggsøylen gjennom foramen intervertebralis.
Spinalnervene
Det er totalt 31 bilateralt parede spinalnerver:
De første syv cervicale spinalnervene (C1-C7) utløper fra ryggkanalen ovenfor den respektive cervicale virvel (m.a.o.; C1 utløper ovenfor den første cervicale virvel (atlas); C2 utløper ovenfor den andre, o.s.v.). Den åttende (C8) utløper nedenfor den syvende cervicale virvel, og de øvrige spinalnervene utløper nedenfor deres korresponderende virvel.
Dannelse av spinalnerver
I ryggmargen finner man grå substans, omsluttet av hvit substans. Fra grå substans utløper to dorsale røtter (en fra venstre, en fra høyre) og to ventrale røtter. De dorsale røttene inneholder afferente sensoriske aksoner, og de ventrale røttene inneholder efferente motoriske aksoner.
Dorsal betyr bakside, ventral betyr forside. Ettersom kroppen er symmetrisk, gjelder samme situasjon på venstre og høyre side av kroppen. Dette gjelder for begge sider av ryggraden.
Dorsalrøttene fra hver side fortsetter videre utover, hvor de på veien danner en dorsal rotganglion (også kal et spinalt ganglion).
Ventralrøttene forløper tilsvarende ut fra ryggmargen, og møter og blander seg med den korresponderende dorsale nerverot etter ganglion. Ved dette punkt betegnes de så som en blandet spinalnerve.
Spinalnervenes forløp
Etter at den dorsale og ventrale nerverot har fusjonert og dannet en spinalnerve, deler nerven seg i en dorsal, og en ventral ramus. Den dorsale primære ramus forsyner muskulatur og sensorisk nerver tilhørende ryggen, mens den primære ventrale ramus forsyner resten av kroppen. .
Den ventrale primære ramus gir også opphav til nerverøttene til forskjellige nervefletninger (plexus (f.eks. plexus brachialis), som utgjør den sensoriske og motoriske innervasjon av armer og ben.
Før den ventrale ramus når nervefletningene, avgir den to grener til et sympatisk ganglion. Disse ganglia er forbundet til den ovenfor og nedenfor og danner således den sympatiske kjede.
Spinalnervenes betydning
Muskelgruppen som forsynes av en enkelt spinalnerve, betegnes som vedkommende nerves myotom, og dermatomer er områder for sensorisk innervasjon i huden for hver enkelt spinalnerve. Dette er at stor betydning ved diagnostikk av nevrologiske sykdommer, ettersom lesjoner i en eller flere spinalnerver etterlater et typisk mønster av nevrologiske utfall (lammelser, tap av sanseevnte), som muliggjør å lokalisere plasseringen til den angjeldende lesjon.
Ørjan Håskjold Nyland
Ørjan Håskjold Nyland (født 10. september 1990) er en norsk fotballspiller som fra den 30. juni 2023 er klubbløs.
Han har tidligere spilt for, , , Ingolstadt og Aston Villa. Nyland har fem landskamper for Norges U-17 landslag, tre kamper for Norges U-18 landslag, tre kamper for Norges U-21 landslag, og flere A-landslagskamper.
Nyland har studert ved Høgskulen i Volda.
Karriere
Før sesongen 2013 meldte han overgang til Molde FK. Hvor han ble norgesmester samme år. I løpet av 2014 fikk han sitt gjennombrudd på landslaget og ble fast keeper for Norges A-landslag. For Molde FK ble han seriemester dette året. Han spilte tre cupfinaler på rad i årene 2012-2014.
Han sto en solid kamp i mål for Norge da U-21-laget tok en stor triumf mot Frankrike og kvalifiserte seg til EM i Israel 2013. I cupseieren for Hødd mot Tromsø i 2012 ble han kåret til banens beste spiller.
I 2015 signerte han for den tyske klubben Ingolstadt, der spilte han i tre år.
Sommeren 2018 ble han hentet av Aston Villa i England, hvor han ble værende frem til kontrakten ble terminert i oktober 2020. Han fikk 36 kamper for Aston Villa.
I januar 2021 signerte Nyland kontrakt med Norwich City FC.
Vinteren 2022 signerte han for Reading FC. 20. mai ble kontrakten hans med klubben terminert.
Den 9. oktober 2022 signerte han for den tyske klubben RB Leipzig på en kontrakt varende ut 2022/23-sesongen, etter at Péter Gulácsi pådro seg en korsbåndsskade.
Landslaget
Den 19. november 2013 fikk Nyland sin landslagsdebut på sin hjemmebane, Aker Stadion, mot.
Meritter
Individuelt
Blåsarane
Blåsarane er supporterklubben til fotballklubben Hødd. Supporterklubben ble stiftet i 2002 etter initiativ av Kåre Hasund. Blåsarane har rundt 340 medlemmer, og driver blant annet butikk i Ulsteinvik, kalt Blåsarbua og på Høddvoll, kalt Blåsarhjørnet. Blåsarane driver også kiosk på Høddvoll. Blåsarane setter også opp ulike borteturer for både medlemmer og andre supportere.
Blåsaranes styreleder er Marco Dimmen.
Anna Melikjan
Anna Gagikovna Melikjan (født 1976) er en russisk regissør og manusforfatter.
Sør-Trøndelag Senterparti
Sør-Trøndelag Senterparti var Senterpartiets fylkesorganisasjon i Sør-Trøndelag fylke til 2017.
Forut for sammenslåingen av Trøndelagsfylkene i 2018 dannet Sør- og Nord-Trøndelag Senterparti et fellesstyre, hvorpå de slo seg sammen til Trøndelag Senterparti.
Bakkestarthjelp
En bakkestarthjelp  eller bakkestartassistent    er en mekanisme brukt i enkelte kjøretøy som skal hjelpe med bakkestart. En bakkestart vil i denne sammenhengen si at man begynner å kjøre i oppoverbakke fra stillestående med motoren i gang (ikke til å forveksle med trillestart).
Bakkestarthjelpen fungerer ved at den automatisk holder bremsen inne inntil kjøtsjen når friksjonspunktet, og skal på denne måten gjøre bakkestart enklere ved å hindre at bilen ruller bakover.
Historie
Den første bakkestartassistenten ble innført i 1936 som ekstrautstyr til Studebaker President. I 1937 var en lignende løsning kalt "NoRoL" laget av Bendix tilgjengelig på Hudson, Nash og mange andre biler. Studebaker og mange andre bilprodusenter tilbydde i mange år bakkestartassistent som enten standard- eller ekstrautstyr. Teknologien kan se ut til å ha fått et oppsving igjen på 2000-tallet.(trenger referanse) Fra rundt 2004/2005 ble bakkestartassistent tilbudt på flere modeller fra Volkswagen, Subaru Forester og Dodge.
Manuell bakkestart
På biler uten bakkestarthjelp må man utføre bakkestart med manuelle metoder. Dette er vanlig på biler med manuelt gir. Bakkestart er en vanlig del av kjøreopplæring. Det finnes flere teknikker: En går ut på å bruke parkeringsbrems (håndbrekk), og gradvis slippe håndbrekket samtidig som man slipper kløtsjen og gir gass. Eventuelt kan man start uten bruk av håndbrekket, men det kan da være større sjanse for at bilen vil rulle litt bakover.
Passe gal
Passe gal er det femte albumet av Bjørn Eidsvåg, utgitt i 1983 på Kirkelig Kulturverksted. Alle tekstene og all musikken er av Eidsvåg. Plata ble gjennombruddsalbumet for Bjørn Eidsvåg, noe særlig melodien «Eg ser» bidro til. På samlealbumet De beste fra 2009 forteller Eidsvåg at sangen «Eg ser» ble laget da han skulle holde preken på en gudstjeneste på Lier sykehus. Han skrev denne sangen i all hast, og da han sang den for menigheten der for første gang, merket han at det var en spesiell sang. Ellers produserte albumet Passe gal sterke sanger som «Håveprat» og «En dag», sanger som Eidsvåg har brukt på samlealbum og konserter.
Kilder
http://www.bjoerneidsvaag.no/side.php?iId=28
Robert Comine
Robert Comine (også navngitt som Robert de Comines og Robert de Comyn) var for en kort tid jarl av Northumbria. Hans navn tyder på at han opprinnelig kom fra Comines som da var et område i Flandern og kom til England sammen med invasjonshæren til Vilhelm II av Normandie i 1066.
Robert Comine ble sendt nordover som jarl fra 1068 til 1069 etter at Cospatric av Northumbria ble tvunget i landflyktighet i Skottland. Han kom så langt nord som Durham med sine 700 mann hvor biskop Ethelwin advarte ham om at en hær var mobilisert mot ham. Han ignorerte advarselen og den 28. januar 1069 angrep opprørerne i byen Durham og drepte mange av hans menn i gatene og til slutt satte fyr på biskopens hus hvor Robert oppholdt seg. Han ble drept i flammene. Etter dette angrepet snudde Ethelwin mot normannerne og samlet en hær i Durham for å marsjere mot York, noe som ledet til de grusomme Massakrene i Nord-England, en hevnaksjon fra kong Vilhelms hær.
Robert Comine ble stamfar til det skotske huset Comyn som senere skulle spille en viktig rolle i den skotske kongefølgekrisen som oppsto etter at kong Alexander III av Skottland døde.
Flax (band)
Flax var et norsk heavy metal-band, opprettet i 1972, og antagelig Norges første i sjangeren.
Bandet ble startet som en trio med Hermod Falch (vokal) og brødrene John Hesla (gitar) og Lars Hesla (keyboard). Det var mange musikere innom bandet, som Jørun Bøgeberg (bassgitar) og Willy Bendiksen (trommer).
Bandet hadde pause fra 1976 til 1978, og ble oppløst på slutten av 1980-tallet.
Daizen Maeda
Daizen Maeda (født 20. oktober 1997) er en japansk fotballspiller som spiller for den skotske klubben Celtic FC.
Karriere
Daizen Maeda startet sin profesjonelle karriere i Matsumoto Yamaga FC i 2016. Han har også spilt for Mito HollyHock og CS Marítimo.
Landslaget
Han ble tatt ut i Japans tropp til Copa América 2019.
Han ble tatt ut i s tropp til VM i fotball 2022 i Qatar.
Keisuke Osako
Keisuke Osako (født 28. juli 1999) er en japansk fotballspiller.
Landslaget
Keisuke Osako spilte 2 landskamper for Japans herrelandslag. Han ble tatt ut i Japans tropp til Copa América 2019.
Élie Ducommun
Élie Ducommun (født 19. februar 1833 i Genève, død 7. desember 1906 i Bern) var en sveitsisk journalist og fredsaktivist som i 1902 ble tildelt Nobels fredspris sammen med Charles Albert Gobat. Ducommun fikk prisen for sitt arbeid med ledelsen av Det internasjonale fredsbyrå fra 1891 til sin død i 1906.
Liv og virke
I 1855, i en alder av 22 år, overtok han ledelsen av den radikale avisen La Revue de Genève etter anmodning fra James Fazy, og han fortsatte der til 1862. Han satt i delstatsparlamentet i kantonen Genève, fra 1858 til 1862, som radikal vararepresentant, deretter fra 1864 til 1866. Han ble utnevnt til statskansler i kantonen Genève i 1862. Han trakk seg i 1865 og dro fra Genève til Delémont, hvor han arbeidet som journalist for avisen Progrès.
I 1868 flyttet han til Bern og ble direktør for oversettelser ved Forbundshuset (Palais fédéral). Han satt i delstatsparlamentet i Bern fra 1868 til 1878. I 1869 var han en av grunnleggerne av Banque Populaire Suisse, hvor han satt i styret til 1892. I 1871 grunnla han avisen L' Helvetia, hvor han forsvarte et forslag om å revidere den føderale grunnloven, det ble avvist av velgerne i 1872.
Samme år (1872) ble han direktør for jernbaneselskapet Chemins de Fer Jura–Simplon. Han beholdt denne stillingen til 1903, da selskapet ble kjøpt av staten. Han satt i delstatsparlamentet i Biel/Bienne fra 1874 til 1877.
Élie Ducommun ble innviet i frimureriet i Genève, 11. april 1857, i en alder av 24 år, i logen La Prudence. Senere sluttet han seg til losjen Zur Hoffnung i Bern, hvor han var den ærverdige mester fra 1882 til 1884. Han var stormester i den sveitsiske storlosjen Alpina, fra 1890 til 18953.
Den militante pasifisten
Svært tidlig forpliktet Élie Ducommun seg gjennom sine handlinger og skrifter til en fred basert på demokrati og frihet samt til løsning av konflikter gjennom lov og voldgift. Etter å ha sluttet seg til en komité i Genève til fordel for fred i 1862, organiserte han kongressen for fred og frihet (fransk: Congrès de la paix et de la liberté) i Genève i 1867, med blant andre Giuseppe Garibaldi, Pierre Jolissaint og James Fazy. I 1868 deltok han i grunnleggelsen av den resulterende pasifistforeningen, Ligue de la paix et de la liberté (engelsk: League of Peace and Freedom), hvor han fungerte som visepresident i 25 år. Han var redaktør for nyhetsbrevet, The United States of Europe, mellom 1868 og 1870.
I 1891 vedtok den tredje fredskongressen i Roma å opprette et internasjonalt fredsbyrå i Bern, hvis oppgave var å koordinere aktivitetene til alle de tilknyttede organisasjonene. Fra begynnelsen av 1800-tallet, og spesielt etter 1870, dukket det opp mange lokale og nasjonale foreninger med et pasifistisk og internasjonalt kall, og et kommunikasjonsmiddel mellom organisasjonene ble nødvendig for å sette dem i stand til bedre å koordinere sine handlinger. Élie Ducommun tok på seg ledelsen av hovedkvarteret til Det internasjonale fredsbyrå i Bern på frivillig basis fra 1891, til hans død som generalsekretær. I denne egenskap publiserte han en rekke bidrag for fredssamfunn og internasjonale kongresser, for eksempel propaganda til fordel for Haagkonferansen i 1899, skrev opprop om forfølgelsen av armenere i Det osmanske rike og begjæringer til det sveitsiske forbundsrådet og USAs president for mekling i Boerkrigen (1898–1902).
Hans engasjement for fredsbevegelsen i spissen for Det internasjonale fredsbyrået ga ham Nobels fredspris i 1902, sammen med Charles Albert Gobat.
Seu Jorge
Seu Jorge (født Jorge Mário da Silva 8. juni 1970 i Belford Roxo, i delstaten Rio de Janeiro, Brasil) er en brasiliansk musiker og skuespiller. Han er født og oppvokst i en favelaen i byen Belford Roxo rett utenfor Rio de Janeiro. Han utgav sitt første album «Samba Esporte Fino» i 2001. Dette var et album inspirert av musikere som Jorge Ben Jor, Gilberto Gil og Milton Nascimento. Seu Jorge regnes som en fornyer av pop samba.
Som skuespiller fikk Jorge sitt gjennombrudd i den kritikerroste filmen Cidade de Deus.
Fartein Valen-prisen
Fartein Valen-prisen og Fartein Valen-stipendet er en norsk musikkpris og et norsk musikkstipend til minne om komponisten Fartein Valen. Stipendet og prisen ble delt ut første gang i henholdsvis 1999 og 2002, og deles nå ut annet hvert år. Bak utdelingene står Fartein Valen-stiftelsen sammen med Sveio kommune, Haugesund kommune og Haugaland Kraft. Prisen og stipendet deles ut til personer som vært med å styrke omdømmet til Valens musikk. Vinneren av prisen får 80 000 kroner og blir invitert til å delta som festivalutøver på Fartein Valen-festivalen året etter. Mottaker av stipendet får 25 000 kroner, får arbeide i Valenheimen i Sveio og blir presentert som årets komponist på Valen-festivalen.
I samarbeid med Stavanger 2008, Europeisk kulturhovedstad, ble det i 2008 utdelt et utdanningsstipend på 100 000 kroner. Stipendet ble delt ut Fartein Valen-festivalen i april 2008 til fiolinist Liv Hilde Klokk og sopran Silje Marie Aker Johnsen.
De internasjonale øylekene 1995
De internasjonale øylekene 1995 (De 6. internasjonale øylekene) ble avholdt på Gibraltar i perioden 15. juli til 22. juli 1995. Arrangør av øylekene er International Island Games Association.
Leikanger
Leikanger var en kommune i tidligere Sogn og Fjordane fylke som fungerte som fylkets administrasjonssenter. Leikanger ligger om lag halvveis inne i Sognefjorden, og grenser i vest til Balestrand og i nord og øst til Sogndal. Over fjorden i sør ligger Vik. Det høyeste punktet er Ryssebotnrana 1604 moh, på grensa mot Sogndal.
Kommunen ble av Stortinget besluttet slått sammen med Sogndal og Balestrand fra 1. januar 2020.
Tusenårssted
Kommunen valgte ikke eget tusenårssted, og kommunen har benyttet statstilskuddet som ble gitt alle landets kommuner i forbindelse med dette til den nye sentrumsplassen, Borggarden. Denne ligger på Hermansverk, i tilknytning til det nye kjøpesenteret i den gamle Lerum-fabrikken, hvor blant annet Leikanger idrettshall, Leikanger Folkebibliotek, Balder Brygg og Kiwi Hermansverk ligger. Plassen ble åpnet 26. november 2010. Plassen er utformet i kinesisk granitt. Det ble plantet tusenårstre i Henjahaugane barnehage.
Tomoki Iwata
Tomoki Iwata (født 7. april 1997) er en japansk fotballspiller.
Karriere
Tomoki Iwata startet sin profesjonelle karriere i Oita Trinita i 2015.
Christel
Christel er en opprinnelig tysk kjæleform av kvinnenavnet Christina, som betyr «kristen».
Tomoki Iwata
Landslaget
Tomoki Iwata spilte 2 landskamper for Japans herrelandslag. Han ble tatt ut i Japans tropp til Copa América 2019.
Christel
Kjente personer med navnet
Personene i listen er ordnet kronologisk etter fødselsår.